Árleg jólasýning fimleikadeildar Umf. Selfoss verður haldin nú á laugardag . Þetta er í fjórtánda sinn sem sýningin er þemabundin og undanfarna daga hafa iðkendur og þjálfarar lagt nótt við dag til að bjóða gestum upp á Disney-ævintýrið um Aladdín . Eins og alltaf er sýningin hin glæsilegasta og allir iðkendur deildarinnar fá að taka þátt . Að venju verða þrjár sýningar kl. 9:30 , kl. 11:15 og kl. 13.15 og er sýnt í íþróttahúsi Vallaskóla á Selfossi . Vakin er athygli á að gestir ganga inn á sýninguna um inngang á íþróttahúsi en út í gegnum aðalanddyri Vallaskóla . Líkt og í fyrra höfum við ákveðið að prenta ekki út leikskránna okkar , þar sem það er mikil pappírseyðsla og okkur er annt um jörðina okkar . Hægt er að nálgast rafræna leikskrá á vefsíðu Umf. Selfoss www.selfoss.net . Forsala aðgöngumiða verður í anddyri Vallaskóla á föstudag kl. 15 - 18 . Miðaverð er kr. 2.000 fyrir 12 ára og eldri .